उमां : आऊं बक्खरी नेईं, तुस गै नराले ओ। थुआड़े होर बी दौं भ्रा हैन, कमांदे न, खन्दे-पंदे ऐश करदे न। उन्दियां लाड़ियां चौकै नेईं बड़न तां किश गल्ल नेईं, में इक दिन रुट्टी नेईं बनां तां सारा टब्बर भुक्खा मरन लगी पौंदा हा। ओ ते तन्दी माऊ-भैनें गी बी खरा जवाब देई लैदियां हिंयां। थुआंड़ी भैनू दा ब्याह् होआ तां तुसें गै दुहार चुक्की, दफतरा अपना ते मेरा जी. पी. फण्ड कढाइयै नभाया, उनें ते बाह्‌जे फंडी ओडे हे। ते फ्ही थुआड़ी मां ते तुस, भ्रा-परज्हाइयें गी गलें लाई-लाई फिरदे ओ।